bilvrak
Store norske leksikon,Teknologi og industri,Transport,Bil,Bilfag
Bilvrak er en bil som på grunn av karosseriskader, rust, slitasje eller mekaniske skader ikke lenger er kjørbar eller trafikksikker og som det i de fleste tilfeller ikke er lønnsomt å reparere. Etter vegtrafikkloven kan politiet på visse vilkår kreve fjernet eller fjerne og ta bilvrak i forvaring.
Vrakpant I 1977 ble det etablert en bilvrakordning bygd på et pantesystem. Ved å levere bilvraket inn til en godkjent oppsamlingsplass, får man utbetalt et pantebeløp, såkalt vrakpant (3000 kr i 2022). Bilens kjennemerker og vognkort må leveres inn til Biltilsynet (eller ved godkjent vrakbilinnsamler). Ordningen ble innført i 1977, men gjelder også for eldre biler så lenge de har vært registrert etter 1977. Les mer i Store norske leksikon bil